pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สอศ.นำนักศึกษาอาชีวะตัวแทนประเทศไทย "ทีมพนมดิน Robot" จากวิทยาลัยการอาชีพท่าตูม จ.สุรินทร์ เข้าเยี่ยมคารวะ รมว.ศธ. ก่อนไปเข้าร่วมการแข่งขันหุ่นยนต์ระดับนานาชาติที่ญี่ปุ่น
วันพฤหัสบดีที่ 24 สิงหาคม 2560
สอศ.นํานักศึกษาอาชีวะตัวแทนประเทศไทย "ทีมพนมดิน Robot" จากวิทยาลัยการอาชีพท่าตูม จ.สุรินทร์ เข้าเยี่ยมคารวะ รมว.ศธ. ก่อนไปเข้าร่วมการแข่งขันหุ่นยนต์ระดับนานาชาติที่ญี่ปุ่น
นายสุเทพ ชิตยวงษ์ เลขาธิการคณะกรรมการการอาชีวศึกษา นํานักศึกษาอาชีวศึกษา "ทีมพนมดิน Robot" จากวิทยาลัยการอาชีพท่าตูม จังหวัดสุรินทร์ เข้าเยี่ยมคารวะ นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ
ณ อาคารราชวัลลภ เพื่อขอพรและกําลังใจก่อนจะเดินทางเป็นตัวแทนประเทศไทย ในการเข้าร่วมการแข่งขันหุ่นยนต์ระดับนานาชาติ (ABU:Asia-Pacific Robot Contest 2017)ที่จัดขึ้นระหว่างวันที่ 27-28 สิงหาคม 2560ณ กรุงโตเกียว ประเทศญี่ปุ่น
สําหรับทีม"พนมดิน Robot" เป็นนักศึกษาจากวิทยาลัยการอาชีพท่าตูมอําเภอท่าตูม จังหวัดสุรินทร์ เป็นทีมที่ได้รับรางวัลชนะเลิศจากการแข่งขันหุ่นยนต์เอบียู โรบอท คอนเทสต์ (ABU : Asia-Pacific RobotContest) ประจําปี 2560 ภายใต้ชื่อการแข่งขัน “ยุทธการจานร่อน” ชิงแชมป์ประเทศไทย
ซึ่งเป็นเวทีที่เปิดโอกาสให้นักเรียนนักศึกษาในระดับอาชีวศึกษาและอุดมศึกษา กว่า 180 ทีมจากทั่วประเทศนําความรู้ความสามารถมาพัฒนาหุ่นยนต์มีศักยภาพสูงตามโจทย์ที่กําหนด มาประลองฝีมือด้านวิศวกรรมและการบูรณาการศาสตร์ต่าง ๆ มาใช้อย่างเต็มความสามารถ เป็นอีกการแข่งขันที่ช่วยกระตุ้นความสนใจทางด้านนวัตกรรมและเทคโนโลยี นําไปสู่การพัฒนาการเรียนหรือยกระดับต่อยอดผลงานสู่เชิงพาณิชย์ได้อย่างมีประสิทธิภาพ ตอบโจทย์ความต้องการบุคลากรของประเทศได้ต่อไปในอนาคต
รัฐบาลไทย-ข่าวทำเนียบรัฐบาล-“อนุทิน” ลงพื้นที่ด่านตรวจคนเข้าเมืองปาดังเบซาร์ จ.สงขลา
วันพฤหัสบดีที่ 30 เมษายน 2563
“อนุทิน” ลงพื้นที่ด่านตรวจคนเข้าเมืองปาดังเบซาร์ จ.สงขลา
รองนายกรัฐมนตรี และรัฐมนตรีว่าการกระทรวงสาธารณสุข ลงพื้นที่เยี่ยมให้กําลังใจเจ้าหน้าที่เฝ้าระวัง ป้องกันและควบคุมโรคโควิด 19 ที่ด่านตรวจคนเข้าเมืองปาดังเบซาร์ จังหวัดสงขลา และระบบการดูแลรักษา 42 แรงงานต่างชาติที่ติดเชื้อที่โรงพยาบาลสนาม
รองนายกรัฐมนตรี และรัฐมนตรีว่าการกระทรวงสาธารณสุข ลงพื้นที่เยี่ยมให้กําลังใจเจ้าหน้าที่เฝ้าระวัง ป้องกันและควบคุมโรคโควิด 19 ที่ด่านตรวจคนเข้าเมืองปาดังเบซาร์ จังหวัดสงขลา และระบบการดูแลรักษา 42 แรงงานต่างชาติที่ติดเชื้อที่โรงพยาบาลสนาม ศูนย์กักตัวผู้ต้องกักตรวจคนเข้าเมืองจังหวัดสงขลา
วันนี้ (30 เมษายน 2563) นายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงสาธารณสุข พร้อมด้วยนพ.ยงยศ ธรรมวุฒิ รองปลัดกระทรวงสาธารณสุข นพ.สุวรรณชัย วัฒนายิ่งเจริญชัย อธิบดีกรมควบคุมโรค นพ.โอภาส การย์กวินพงศ์ อธิบดีกรมวิทยาศาสตร์การแพทย์ และผู้บริหารฝ่ายปกครอง ตรวจเยี่ยมการทํางานเฝ้าระวัง ป้องกันควบคุมโรคติดเชื้อไวรัสโคโรนา 2019 (โควิด 19) กลุ่มแรงงานไทยที่เดินทางกลับจากประเทศมาเลเซีย ที่ด่านพรมแดนปาดังเบซาร์ อ.สะเดา จ.สงขลา ให้กําลังใจเจ้าหน้าที่ผู้ปฏิบัติงาน พร้อมมอบหน้ากากอนามัยและเจลแอลกอฮอล์ รวมทั้งเยี่ยมชมระบบการดูแลรักษาแรงงานข้ามชาติติดเชื้อ 42 ราย ที่โรงพยาบาลสนามภายในศูนย์กักตัวผู้ต้องกักตรวจคนเข้าเมืองจังหวัดสงขลา
นายอนุทินกล่าวว่า การตรวจพบแรงงานต่างชาติติดเชื้อทั้ง 42 คนที่เป็นข่าวไปก่อนหน้านี้ เป็นการค้นหาผู้ติดเชื้อเชิงรุกในกลุ่มผู้ลักลอบเข้าเมือง และได้เปิดโรงพยาบาลสนามเพื่อดูแลรักษาโดยเฉพาะ โดยทีมแพทย์ พยาบาล และเจ้าหน้าที่ของโรงพยาบาลสมเด็จพระบรมราชินีนาถ ณ อําเภอนาทวี และโรงพยาบาลสะเดา เพื่อไม่ต้องเคลื่อนย้ายผู้ป่วยออกนอกพื้นที่ อํานวยความสะดวกต่อการบริหารจัดการ เป็นไปตามหลักมนุษยธรรมเบื้องต้น เมื่อพบผู้ป่วยก็ต้องรักษา ขอย้ําว่า การรักษาผู้ป่วยกลุ่มนี้จะไม่กระทบกับคนไทยแน่นอน เป็นการทํางานร่วมกันของเจ้าหน้าที่ ทั้งฝ่ายปกครอง หน่วยงานที่เกี่ยวข้อง และกระทรวงสาธารณสุข ในส่วนของเจ้าหน้าที่ ทั้งฝ่ายปกครอง แพทย์ พยาบาล จะได้รับการดูแลเช่นกัน มีการตรวจหาเชื้ออยู่เรื่อยๆ เพราะมีความเสี่ยง หากมีอาการจะได้รับการรักษาทันที เพื่อป้องกันการแพร่ระบาดของโรค
“ขอชื่นชม การทํางานของเจ้าหน้าที่ที่ทุ่มเททํางาน เมื่อมีผู้ป่วยน้อยลงย่อมเป็นเรื่องดี แต่เราจะไม่ประมาท ได้เตรียมความพร้อมรับมือ หากสถานการณ์มีการเปลี่ยนแปลง ไม่ว่าจะดีขึ้นหรือแย่ลงก็ตาม” นายอนุทินกล่าว
*********************************** 30 เมษายน 2563
รัฐบาลไทย-ข่าวทำเนียบรัฐบาล-นายกรัฐมนตรีในนามประธานศูนย์ ศบค. สั่งหน่วยงานชี้แจงการใช้งบประมาณ รวมทั้งมาตรการช่วยเหลือเยียวยา ให้ประชาชนได้ร่วมติดตาม
วันพุธที่ 15 เมษายน 2563
นายกรัฐมนตรีในนามประธานศูนย์ ศบค. สั่งหน่วยงานชี้แจงการใช้งบประมาณ รวมทั้งมาตรการช่วยเหลือเยียวยา ให้ประชาชนได้ร่วมติดตาม
นายกรัฐมนตรีในนามประธานศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) สั่งหน่วยงานชี้แจงการใช้งบประมาณ รวมทั้งมาตรการช่วยเหลือเยียวยา ให้ประชาชนได้ร่วมติดตาม
วันนี้ (15 เม.ย. 2563) เวลา 12.30 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน ในนามโฆษก ศบค. ตอบคําถามสื่อมวลชนเกี่ยวกับสถานการณ์การแพร่ระบาดของเชื้อไวรัสโควิด-19 ดังนี้
โฆษก ศบค. ได้กล่าวถึงกรณีผู้ที่เดินทางกลับมาจากต่างประเทศในวันที่ 18 เม.ย. 63 โดยเดินทางมาจากประเทศมาเลเซีย 3,635 คน จากประเทศอินเดียอีก 12 คน ซึ่งในจํานวนนี้มีผู้ที่มีภูมิลําเนาอยู่จังหวัดยะลา 503 คน และมีผู้ที่จะเดินทางข้ามผ่านด่านพรมแดนสะเดา 400 กว่าคน จะมีสถานที่ใช้กักกันตัวเพื่อสังเกตอาการมีเพียงพอ และการใช้ Local Quarantine มีความน่ากังวลมากน้อยเพียงใด เนื่องจากในประชาชนในพื้นที่ภาคใต้ส่วนใหญ่เดินทางกลับมาจากการปฏิบัติศาสนกิจ อาจก่อให้เกิดการแพร่กระจายของเชื้อไวรัสไปยังคนใกล้ชิดได้ โดยได้ชี้แจงว่า ข้อมูลตัวเลขของผู้เดินทางกลับประเทศไทยจํานวน 3,635 นั้น เป็นข้อมูลก่อนที่จะประกาศใช้วิธีการลงทะเบียน คาดว่าในตอนนี้ตัวเลขน่าจะลดลงแล้ว ในช่วงวันที่ 15 – 18 เม.ย. 63 กระทรวงการต่างประเทศได้เปิดให้ลงทะเบียนออนไลน์สําหรับผู้ที่จะเดินทางกลับประเทศไทย ที่สําคัญ พลเอก ประยุทธ์ จันทร์โอชา นายกรัฐมนตรีในฐานะผู้อํานวยการ ศบค. ได้หารือกับนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุขและปลัดกระทรวงสาธารณสุข เกี่ยวกับมาตรการรองรับผู้ที่จะเดินทางกลับเข้าประเทศไทยโดยต้องไม่เกิน 200 คน สําหรับพื้นที่ใน 3 จังหวัดชายแดนภาคใต้ยืนยันว่ามีเพียงพอ หากผู้เดินทางกลับเข้าประเทศไทยมีจํานวนมากขึ้นจะขยายออกไปสู่จังหวัดใกล้เคียง มาตรการเหล่านี้จะอํานวยความสะดวกให้กับผู้ที่ทยอยเดินทางกลับ ผู้ที่อาศัยอยู่ในพื้นที่ รวมถึงเจ้าหน้าที่ที่ปฏิบัติงานด้วย โดยเฉพาะเจ้าหน้าที่สาธารณสุขและเจ้าหน้าที่ฝ่ายความมั่นคง สําหรับกรณีกลุ่มนักเรียนที่อยู่ในสหรัฐอเมริกานั้นได้มีการหารือและติดตามข้อมูลตลอดเวลา
โฆษก ศบค. ยังชี้แจงถึงกรณีเปรียบเทียบการดูแลผู้ที่เดินทางกลับจากต่างประเทศและผู้อยู่ในกระบวนการ State Quarantine กับคนหาเช้ากินค่ําในประเทศที่ไม่ได้รับการดูแลว่า รัฐบาลได้ทําการดูแลคนไทยที่เดินทางกลับมาจากต่างประเทศเป็นพิเศษ ตามมาตรการด้านของสุขภาพของกระทรวงสาธารณสุข เพราะหากละเลยจนมีอาการเจ็บป่วยติดเชื้อไวรัสโควิด-19 จะทําให้ต้องสูญเสียตามมา ทั้งการใช้บุคลากรทางการแพทย์ เวชภัณฑ์ต่าง ๆ
โฆษก ศบค. ย้ําว่า ศบค. และกระทรวงสาธารณสุขปฏิบัติงานอย่างเต็มที่และพยายามดูแลทุกคนอย่างดี โดยรัฐบาลจะพยายามดูแลอย่างทั่วถึง ซึ่งต้องชื่นชมจิตอาสา ผู้ประกอบการ เช่น ร้านอาหาร โรงแรม ที่ได้แจกจ่ายอาหารเพื่อช่วยเหลือผู้ขาดแคลน ทั้งนี้ ผู้อํานวยการศูนย์ ศบค. ได้สั่งการให้มีการชี้แจงทั้งการใช้งบประมาณและมาตรการช่วยเหลือเยียวยา เพื่อประชาชนจะได้ร่วมติดตามและเชื่อว่าเราจะผ่านช่วงเวลานี้ไปด้วยกัน
..................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-111 ปี แห่งการพระราชทานนาม รร.ยุพราชวิทยาลัย เชียงใหม่
วันศุกร์ที่ 30 ธันวาคม 2559
111 ปี แห่งการพระราชทานนาม รร.ยุพราชวิทยาลัย เชียงใหม่
พล.ท.โกศล ประทุมชาติ ที่ปรึกษารัฐมนตรีว่าการกระทรวงศึกษาธิการ ร่วมงานวันครบรอบ 111 ปี แห่งการพระราชทานนามโรงเรียนยุพราชวิทยาลัย พร้อมทั้งร่วมพิธีรับมอบอาคารยุพราชจากกรมศิลปากร และพิธีเปิดอาคารอเนกประสงค์ "ยุพราชรังสรรค์"
โดยมีนายปวิณ ชํานิประศาสน์ ผู้ว่าราชการจังหวัดเชียงใหม่ เป็นประธาน พร้อมด้วยนายบุญรักษ์ ยอดเพชร รองเลขาธิการคณะกรรมการการศึกษาขั้นพื้นฐาน, นายบุญเสริญ สุริยา ผู้อํานวยการเชี่ยวชาญโรงเรียนยุพราชวิทยาลัย, สมาคมผู้ปกครองและครูโรงเรียนยุพราชวิทยาลัย, สมาคมศิษย์เก่ายุพราชวิทยาลัย ตลอดจนผู้ปกครอง ครู และนักเรียน เข้าร่วมงาน
กิจกรรมภายในงานประกอบด้วยพิธีรับมอบอาคารยุพราช จากกรมศิลปากร ซึ่งเคยเป็นอาคารเรียนหลังแรกของโรงเรียน, พิธีเปิดอาคารอเนกประสงค์ "ยุพราชรังสรรค์", พิธีทําบุญตักบาตรพระสงฆ์จํานวน 112 รูป, พิธีถวายสักการะบวงสรวงพระบรมราชานุสาวรีย์พระบาทสมเด็จพระมงกุฎเกล้าเจ้าอยู่หัว รัชกาลที่ 6, พิธีสืบชะตาหลวง ตลอดจนการแสดงของนักเรียนและการบรรเลงเพลงพระราชนิพนธ์
สําหรับอาคารอเนกประสงค์ยุพราชรังสรรค์ เริ่มก่อสร้างเมื่อวันที่ 31 ธันวาคม 2558 แล้วเสร็จเมื่อวันที่ 25 ธันวาคม 2559 โดยได้รับการสนับสนุนจากมูลนิธิเพื่อทุนการศึกษาโรงเรียนยุพราชวิทยาลัย ปีการศึกษา 2559 รวมจํานวนเงิน 2,559,796.22 บาท เพื่อใช้เป็นหอประชุม และประกอบกิจกรรมต่าง ๆ ของโรงเรียน
โรงเรียนยุพราชวิทยาลัยสังกัดสํานักงานเขตพื้นที่การศึกษามัธยมศึกษาเขต 34 (เชียงใหม่-แม่ฮ่องสอน)ปัจจุบันมีจํานวนนักเรียนทั้งสิ้น 3,505 คน ข้าราชการครู 167 คน จัดการศึกษาโดยมุ่งให้ผู้เรียนได้รับการพัฒนาให้มีศักยภาพเป็นพลโลก มีความเป็นไทย มีคุณธรรม จริยธรรม และค่านิยมที่พึงประสงค์ มีความรู้ และมีทักษะการดําเนินชีวิตตามแนวปรัชญาเศรษฐกิจพอเพียง สามารถศึกษาต่อและดํารงชีวิตอยู่ในสังคมโลกอย่างมีความสุข ส่งเสริมให้ผู้เรียนใช้เทคโนโลยีในการแสวงหาความรู้ มีความสามัคคี เป็นคนดีของสังคมสนองพระราชปณิธาน พระบาทสมเด็จพระมงกุฎเกล้าเจ้าอยู่หัว รัชกาลที่ 6 ความว่า "ข้าไม่ต้องการตําราเรียนที่เดินได้ ที่ข้าอยากได้นั้น คือเยาวชนที่เป็นสุภาพบุรุษ ซื่อสัตย์ มีอุปนิสัยใจคอดี..."
รัฐบาลไทย-ข่าวทำเนียบรัฐบาล-ก.แรงงาน จับมือพันธมิตรกว่า 200 แห่ง  สร้างแรงงานไทย 4.0
วันพุธที่ 24 พฤษภาคม 2560
ก.แรงงาน จับมือพันธมิตรกว่า 200 แห่ง  สร้างแรงงานไทย 4.0
ก.แรงงาน จับมือ สามพันธมิตร รวมกว่า 200 แห่งสร้างแรงงานไทย 4.0  สานพลังประชารัฐ พัฒนาทั้งทักษะด้านเทคโนโลยีชั้นสูงและสร้างแรงงาน Green Jobs นําไปสู่ความยั่งยืนด้านเศรษฐกิจของประเทศ
พลเอก ศิริชัย ดิษฐกุล รัฐมนตรีว่าการกระทรวงแรงงาน เป็นประธานในการลงนามความร่วมมือทางวิชาการและการพัฒนาฝีมือแรงงานสาขาเทคโนโลยีชั้นสูง ภายใต้โครงการสามพันธมิตร สานพลัง สร้างแรงงานไทย ระหว่าง นายธีรพล ขุนเมือง อธิบดีกรมพัฒนาฝีมือแรงงาน กระทรวงแรงงาน สถานประกอบการ และมหาวิทยาลัย รวมกว่า 200 แห่ง โดยมีหม่อมหลวงปุณฑริก สมิติ ปลัดกระทรวงแรงงาน และคณะผู้บริหารกระทรวงแรงงาน ร่วมเป็นเกียรติในพิธีลงนามดังกล่าวด้วย วันนี้(24 พ.ค.60) ณ ห้องประชุมจอมพล ป.พิบูลสงคราม อาคารกระทรวงแรงงาน โดย รมว.แรงงาน กล่าวว่า "รัฐบาลมีนโยบายสําคัญในการขับเคลื่อนการพัฒนาประเทศไปสู่ความเจริญที่มีความมั่นคง มั่งคั่ง และยั่งยืน โดยเน้นการพัฒนาทรัพยากรมนุษย์ด้านกําลังแรงงาน เพื่อตอบสนองนโยบายดังกล่าว กระทรวงแรงงานจึงได้จัดทํายุทธศาสตร์ด้านการพัฒนาทรัพยากรมนุษย์ด้านแรงงาน 20 ปี และแผนแม่บทพัฒนากําลังแรงงาน 5 ปี ที่สอดคล้องกับทิศทางยุทธศาสตร์ชาติ 20 ปีและนโยบายประเทศไทย 4.0 ซึ่งมีเป้าหมายในการพัฒนาแรงงานจาก Man Power ไปสู่พลังปัญญาหรือ Brain Power โดยมีกลไกประชารัฐเป็นส่วนสําคัญในการพัฒนาเตรียมความพร้อมด้านทักษะด้านแรงงานให้แก่กําลังแรงงานของประเทศที่จะทําให้การขับเคลื่อนการพัฒนาไปสู่ Brain Power บรรลุผลได้อย่างมีประสิทธิภาพ”
พลเอก ศิริชัยฯ กล่าวเพิ่มเติมภายหลังพิธีลงนามว่า “สําหรับความร่วมมือ ภายใต้โครงการ“สามพันธมิตร สานพลัง สร้างแรงงานไทย 4.0” มีพันธมิตรทั้งภาคสถานศึกษาและภาคเอกชนมาร่วมลงนามกันในครั้งนี้ รวมกว่า 200 แห่ง ซึ่งความร่วมมือในครั้งนี้ มีเป้าหมายร่วมกันที่จะพัฒนาทรัพยากรมนุษย์ด้านแรงงานให้มีทักษะฝีมือสอดคล้องกับความต้องการ มีความรู้ความสามารถ ในการทํางานที่มีความยาก มีความสลับซับซ้อน มีทักษะในการใช้เทคโนโลยีชั้นสูง เพื่อเป็นกําลังแรงงานที่มีคุณภาพ ทันต่อการเปลี่ยนแปลง สามารถสนับสนุน การพัฒนาเศรษฐกิจและสังคมของประเทศ ซึ่งมี 2 หลักสูตร คือ หลักสูตรที่เกี่ยวกับสาขาเทคโนโลยีชั้นสูง อาทิ สาขาโลจิสติกส์ สาขาดิจิทัล ท่องเที่ยวและบริการ แมคคาทรอนิกส์ สาขาเกษตรแปรรูปและอาหาร สาขาไฟฟ้าอิเล้กทรอนิกส์และโทรคมนาคม เป็นต้น โดยสถานประกอบกิจการจะได้รับสิทธิประโยชน์ด้านภาษี เมื่อมีการพัฒนาทักษะให้แก่พนักงานบริษัทไม่น้อยกว่าร้อยละ 70 ตามพระราชบัญญัติส่งเสริมการพัฒนาฝีมือแรงงาน พ.ศ.2545 และที่แก้ไขเพิ่มเติม และหลักสูตรที่ 2 คือ หลักสูตร Green Jobs ซึ่งเป็นการส่งเสริมระบบทวิภาคีและสหกิจศึกษา เพื่อพัฒนาทักษะแรงงานเพื่อให้เข้าสู่ธุรกิจ Green Jobs ซึ่งงานดังกล่าวจะเป็นการช่วยสร้างเศรษฐกิจและลดผลกระทบต่อสิ่งแวดล้อม นําไปสู่ความยั่งยืนในอนาคต โดยกรอบความร่วมมือครั้งนี้ คาดว่าจะมีผู้ที่เข้ารับการพัฒนาด้านทักษะแรงงานทั้งในส่วนของแรงงานในสถานประกอบการและนักศึกษาที่เตรียมพร้อมเป็นแรงงาน 4.0 ประมาณ 100,000 คน”
+++++++++++++++++
กองเผยแพร่และประชาสัมพันธ์/ปัทรินทร์ นีระพล – ข่าว / บุญส่ง รัตนพรรณา – ภาพ / 24 พ.ค.60
รัฐบาลไทย-ข่าวทำเนียบรัฐบาล-ธ.ก.ส. เร่งจ่ายเงินช่วยเหลือค่าเก็บเกี่ยวและปรับปรุงคุณภาพข้าวให้เกษตรกรแล้วกว่า 4.6 หมื่นล้าน
วันศุกร์ที่ 7 ธันวาคม 2561
ธ.ก.ส. เร่งจ่ายเงินช่วยเหลือค่าเก็บเกี่ยวและปรับปรุงคุณภาพข้าวให้เกษตรกรแล้วกว่า 4.6 หมื่นล้าน
ธ.ก.ส. เผยผลการจ่ายเงินโครงการช่วยเหลือค่าเก็บเกี่ยวและปรับปรุงคุณภาพข้าวให้แก่เกษตรกรรายย่อยผู้ปลูกข้าวนาปี ปีการผลิต 2561/62 ไปแล้วกว่า 3.4 ล้านราย วงเงินกว่า 4.6 หมื่นล้านบาท ประมาณร้อยละ 85 ของเกษตรกรในโครงการ
นายศรายุทธ ยิ้มยวน รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. ได้เร่งดําเนินการจ่ายเงินช่วยเหลือค่าเก็บเกี่ยวและปรับปรุงคุณภาพข้าวให้แก่เกษตรกรรายย่อยผู้ปลูกข้าวนาปี ปีการผลิต 2561/62 ในอัตราไร่ละ 1,500 บาท ตามพื้นที่ที่ปลูกข้าวจริงแต่ไม่เกินรายละ 12 ไร่ หรือครัวเรือนละไม่เกิน 18,000 บาท เพื่อให้เกษตรกรได้มีเงินทุนหมุนเวียนเป็นค่าใช้จ่ายในการ เก็บเกี่ยวและรักษาคุณภาพข้าว โดยผลการดําเนิน ณ วันที่ 6 ธันวาคม 2561 ธ.ก.ส.ได้โอนเงินเข้าบัญชีเงินฝากเกษตรกรโดยตรงไปแล้วทั้งสิ้น จํานวน 3.42 ล้านราย จํานวนเงิน 46,652 ล้านบาท จํานวนพื้นที่ 31.1 ล้านไร่ คงเหลือเกษตรกรที่อยู่ระหว่างรอการโอนเงินช่วยเหลือตามโครงการอีกจํานวน 633,397 ราย เนื่องจากยังไม่ได้เก็บเกี่ยวข้าวและพื้นที่บางส่วนประสบภัยธรรมชาติ ต้องมีการตรวจสอบข้อมูลที่ชัดเจนก่อน เพื่อมิให้มีการจ่ายเงินที่ซ้ําซ้อนกับการจ่ายเงินสําหรับผู้ประสบภัยธรรมชาติ ซึ่งกระทรวงเกษตรและสหกรณ์ จะเร่งจัดทําข้อมูลส่งให้ ธ.ก.ส. ทั้งนี้ ธ.ก.ส.และกระทรวงเกษตรและสหกรณ์ จะร่วมกันดําเนินการโดยเร็วที่สุด
โครงการช่วยเหลือค่าเก็บเกี่ยวและปรับปรุงคุณภาพข้าวให้แก่เกษตรกรรายย่อยผู้ปลูกข้าวนาปี ปีการผลิต 2561/62 เป็นการดําเนินงานตามมติคณะรัฐมนตรีเมื่อวันที่ 24 กรกฎาคม 2561 โดยรัฐบาลมีเป้าหมายที่จะช่วยเหลือเกษตรกรได้มีการพัฒนาและดูแลคุณภาพข้าวของตนเอง โดยไม่ต้องเร่งรีบขายข้าว ซึ่งจะทําให้มีโอกาสขายข้าวเปลือกได้ในราคาที่สูงขึ้น โดยมีเป้าหมายเกษตรกรที่จะได้รับประโยชน์ประมาณ 4.05 ล้านราย พื้นที่การผลิต 38 ล้านไร่ วงเงินงบประมาณ 57,722 ล้านบาท
รัฐบาลไทย-ข่าวทำเนียบรัฐบาล-มท. น้อมนำแนวพระราชดำริ “เทิด ด้วย ทำ” ส่งเสริมทุกภาคส่วนร่วมอนุรักษ์  ฟื้นฟู พัฒนา ทรัพยากรธรรมชาติ สู่การพัฒนาที่ยั่งยืน
วันอังคารที่ 5 กุมภาพันธ์ 2562
มท. น้อมนําแนวพระราชดําริ “เทิด ด้วย ทํา” ส่งเสริมทุกภาคส่วนร่วมอนุรักษ์  ฟื้นฟู พัฒนา ทรัพยากรธรรมชาติ สู่การพัฒนาที่ยั่งยืน
มท. น้อมนําแนวพระราชดําริ “เทิด ด้วย ทํา” ส่งเสริมทุกภาคส่วนร่วมอนุรักษ์
ฟื้นฟู พัฒนา ทรัพยากรธรรมชาติ สู่การพัฒนาที่ยั่งยืน
เมื่อวันที่ 4 ก.พ. 62 เวลา 09.00 น. นายพรพจน์ เพ็ญพาส รองปลัดกระทรวงมหาดไทย ได้รับมอบหมายจาก พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ให้เข้าร่วมเป็นเกียรติและกล่าวนโยบายในงาน
“เทิด ด้วย ทํา” ประจําปี 2562 รักษ์คลอง กทม. ร่วมกัน ณ โรงเรียนแก่นทองอุปถัมภ์ เขตประเวศ กรุงเทพมหานคร ซึ่งจัดขึ้นโดยมูลนิธิอุทกพัฒน์ในพระบรมราชูปถัมภ์ร่วมกับหน่วยงานภาคีเครือข่าย ทั้งภาครัฐและภาคเอกชนเพื่อสนับสนุนการดําเนินงานด้านการดูแลรักษาคลองในกรุงเทพฯ อย่างมีส่วนร่วม
นายพรพจน์ เพ็ญพาส กล่าวว่า กระทรวงมหาดไทยมีความยินดีที่ได้ร่วมเทิดพระเกียรติพระบาทสมเด็จพระปรมินทรมหาภูมิพลอดุลยเดช บรมนาถบพิตร ภายใต้งาน “เทิด ด้วย ทํา” และแสดงเจตนารมณ์ในการน้อมนําแนวพระราชดําริ ด้านการบริหารจัดการน้ํามาต่อยอดและประยุกต์ใช้ในการทํางานร่วมกัน เพื่อการขับเคลื่อนงานอนุรักษ์ ฟื้นฟู พัฒนา และบริหารจัดการทรัพยากรธรรมชาติและสิ่งแวดล้อม ซึ่งจะทําให้เกิดตัวแบบการบริหารจัดการเชิงพื้นที่อย่างมีส่วนร่วมขยายผลไปยังพื้นที่ต่างๆ ทั่วประเทศ
รองปลัดกระทรวงมหาดไทย กล่าวเพิ่มเติมว่า โครงการ “เทิด ด้วย ทํา” มีวัตถุประสงค์ เพื่อฟื้นฟู พัฒนา บริหารจัดการ ทรัพยากรธรรมชาติ ดิน น้ํา ป่า และการรักษาสิ่งแวดล้อม สําหรับกิจกรรมจิตอาสาภายในงาน ประกอบด้วย การประกอบเครื่องเติมอากาศ การประกอบถังดักไขมันในครัวเรือน และการเก็บขยะและปลูกต้นพุทธรักษาบริเวณริมคลอง โดยมุ่งเน้นที่การสร้างเครือข่ายเยาวชน และประชาชน ให้ตระหนักถึงความสําคัญในการจัดการดิน น้ํา และป่า ซึ่งผลที่คาดว่าจะได้รับจากกิจกรรมดังกล่าว คือ 1) ประชาชนและเยาวชนที่ร่วมโครงการ ได้น้อมนําแนวพระราชดําริของพระบาทสมเด็จพระเจ้าอยู่หัว ด้วยการลงมือทํา ฟื้นฟู พัฒนา และรักษาสิ่งแวดล้อม ดิน น้ําและป่า 2) หน่วยงานภาครัฐ ภาคเอกชน ประชาชน และเยาวชน มีจุดเริ่มต้น และคํามั่นสัญญา ในการรักษาสิ่งแวดล้อมที่ดี ในพื้นที่ของตนอย่างต่อเนื่อง และ 3) กลุ่มเยาวชนสามารถถ่ายทอด และเป็นสื่อกลางในการแลกเปลี่ยน การแก้ไขปัญหาด้านสิ่งแวดล้อม ซึ่งถือเป็นการวางรากฐานด้านการอนุรักษ์ ฟื้นฟู พัฒนา ทรัพยากรธรรมชาติ และสิ่งแวดล้อมที่ยั่งยืน
สุดท้าย รองปลัดกระทรวงมหาดไทย กล่าวเน้นย้ําว่า กระทรวงมหาดไทยมีความตระหนักถึงความสําคัญของทรัพยากรธรรมชาติและสิ่งแวดล้อม และในฐานะที่เป็นหน่วยงานหลักในการขับเคลื่อนนโยบายของรัฐบาล
ไปสู่การปฏิบัติในพื้นที่ กระทรวงมหาดไทยพร้อมที่จะร่วมมือกับทุกภาคส่วน ในการน้อมนําแนวพระราชดําริ ด้านการบริหารจัดการน้ํามาต่อยอด และประยุกต์ใช้ในการทํางานร่วมกันระหว่างภาครัฐ ภาคเอกชน ท้องถิ่น และชุมชน
เพื่อการขับเคลื่อนงานอนุรักษ์ ฟื้นฟู พัฒนา และบริหารจัดการทรัพยากรธรรมชาติและสิ่งแวดล้อมอย่างยั่งยืน และจะยึดถือเป็นภารกิจสําคัญต่อไป
รัฐบาลไทย-ข่าวทำเนียบรัฐบาล-การประชุมคณะกรรมการบริหารลูกเสือแห่งชาติ ครั้งที่ 1/2560
วันจันทร์ที่ 6 กุมภาพันธ์ 2560
การประชุมคณะกรรมการบริหารลูกเสือแห่งชาติ ครั้งที่ 1/2560
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ เป็นประธานการประชุมคณะกรรมการบริหารลูกเสือแห่งชาติ ครั้งที่ 1/2560
ม.ล.ปนัดดา ดิศกุลกล่าวว่า การประชุมในครั้งนี้ถือเป็นการประชุมคณะกรรมการบริหารลูกเสือแห่งชาติครั้งแรก ตั้งแต่ตนได้รับมอบหมายจากรัฐมนตรีว่าการกระทรวงศึกษาธิการ ให้กํากับดูแลสํานักงานลูกเสือแห่งชาติ โดยที่ประชุมคณะกรรมการ ประกอบด้วยผู้ทรงคุณวุฒิ และผู้แทนหัวหน้าส่วนราชการต่าง ๆ ที่รับผิดชอบเกี่ยวกับกิจการลูกเสือไทย
ในการประชุมครั้งนี้ คณะกรรมการทุกคนต้องการเห็นกิจการลูกเสือ สนองพระราชปณิธานพระบาทสมเด็จพระมงกุฎเกล้าเจ้าอยู่หัว รัชกาลที่ 6 พระผู้ทรงพระราชทานกําเนิดลูกเสือไทยและถือเป็นการสืบสานพระราชปณิธานของพระบาทสมเด็จพระปรมินทรมหาภูมิพลอดุลยเดช รัชกาลที่ 9 และสมเด็จพระเจ้าอยู่หัวมหาวชิราลงกรณ บดินทรเทพยวรางกูร รัชกาลที่ 10 ด้วยด้วยทั้งสองพระองค์มีพระราชประสงค์ให้ลูกหลานเยาวชนไทยมีระเบียบวินัย ตระหนักในเรื่องประวัติศาสตร์ มีความรักเทิดทูนบุพการีและคณาจารย์ ตลอดจนมีความสามัคคีและไม่ขัดแย้งกัน อย่างไรก็ตาม ที่ผ่านมาอาจจะมีบางคนที่ไม่เข้าใจการเรียนลูกเสือ ซึ่งเป็นระบบที่ใช้สร้างระเบียบวินัยมาช้านานในต่างประเทศ
นอกจากนี้ ที่ประชุมได้หารือเกี่ยวกับกฎระเบียบการบริหารกิจการลูกเสือไทยซึ่งเห็นว่าจําเป็นต้องได้รับการปรับปรุงแก้ไข เพราะเป็นกฎระเบียบที่ใช้มานานแล้ว และควรมีการปรับปรุงและพัฒนากิจการลูกเสือ รวมทั้งหลักสูตรลูกเสือให้มีความต่อเนื่องกับการเรียนนักศึกษาวิชาทหารในระดับชั้นมัธยมศึกษาตอนปลาย ตลอดจนควรส่งเสริมให้หลักสูตรลูกเสือมีส่วนสําคัญต่อการเสริมสร้างระเบียบวินัยให้กับสังคม และความรักชาติบ้านเมือง
นอกจากประเด็นดังกล่าวข้างต้น ที่ประชุมยังได้หารือเกี่ยวกับการสร้างค่ายลูกเสือ ที่ อ.หนองญาติ จ.นครพนมเนื่องจากค่ายลูกเสือไผ่ล้อม อ.บ้านแพงเป็นค่ายลูกเสือประจําภาคตะวันออกเฉียงเหนือ และอยู่ในพื้นที่เขตพัฒนาเศรษฐกิจพิเศษ แต่จําเป็นต้องย้ายค่ายลูกเสือมาที่ค่ายลูกเสือที่ อ.หนองญาติ ซึ่งมีพื้นที่และอาณาบริเวณกว้างใหญ่ไพศาล แต่อาจจะยังไม่ร่มรื่นเท่าที่ควร คงต้องใช้เวลาในการพัฒนา พร้อมทั้งบริหารจัดการ ออกแบบ วางแผน และดูแลความสะอาดให้เป็นระเบียบเรียบร้อย ซึ่งค่ายลูกเสือชั่วคราวหนองญาติ เคยใช้เป็นสถานที่จัดงานชุมนุมลูกเสือเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ องค์อุปถัมภ์ของคณะลูกเสือแห่งชาติ ในวโรกาสฉลองพระชนมพรรษา 7 รอบ 12 สิงหาคม 2559 ระหว่างวันที่ 7-11 มกราคม 2560 โดยมีผู้บังคับบัญชาลูกเสือ, ลูกเสือจาก 20 จังหวัดในภาคตะวันออกเฉียงเหนือ และลูกเสือจากประเทศอาเซียนเข้าร่วมงานดังกล่าว
ทั้งนี้ คณะกรรมการจะได้มีการหารือกับผู้ว่าราชการจังหวัดนครพนม ในการจัดตั้งค่ายลูกเสือหนองญาติในวันจันทร์ที่ 6 กุมภาพันธ์ 2560 ต่อไป
รัฐบาลไทย-ข่าวทำเนียบรัฐบาล-“บิ๊กอู๋”เปิดประชุม TVET Forum ครั้งที่ 2 พัฒนาทักษะอาชีพแรงงานรองรับโลกอนาคต
วันจันทร์ที่ 19 พฤศจิกายน 2561
“บิ๊กอู๋”เปิดประชุม TVET Forum ครั้งที่ 2 พัฒนาทักษะอาชีพแรงงานรองรับโลกอนาคต
รมว.แรงงาน เปิดการประชุม TVET Forum ครั้งที่ 2 ว่าด้วยเรื่อง “ทักษะอาชีพและอนาคตของงาน : กลยุทธ์เพื่อการเติบโตอย่างครอบคลุมในภูมิภาคเอเชียและแปซิฟิก สร้างการมีส่วนร่วมทุกภาคส่วนเตรียมความพร้อมฝีมือแรงงานรองรับโลกการทํางานในอนาคต
เมื่อวันที่ 19 พฤศจิกายน 2561 พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงานเป็นประธานในพิธีเปิดการประชุม TVET Forum ครั้งที่ 2 ว่าด้วยเรื่อง “ทักษะอาชีพและอนาคตของงาน :
กลยุทธ์เพื่อการเติบโตอย่างครอบคลุมในภูมิภาคเอเชียและแปซิฟิก” ณ โรงแรมอมารี วอเตอร์เกต กรุงเทพมหานคร โดยกล่าวว่า การประชุมในวันนี้เป็นเวทีที่เปิดโอกาสให้ผู้เชี่ยวชาญ วิทยากรจากองค์การแรงงานระหว่างประเทศ (ILO) จากมหาวิทยาลัยต่าง ๆ ภาครัฐ องค์กรนายจ้าง และลูกจ้าง ได้แลกเปลี่ยนองค์ความรู้ ประสบการณ์ และข้อเสนอแนะ เพื่อเตรียมความพร้อมในการพัฒนาฝีมือแรงงานรองรับโลกของการทํางานในอนาคต ซึ่งเป็นความท้าทายและเป้าหมายที่จะต้องร่วมมือกันดําเนินการให้บรรลุผลสําเร็จ อีกทั้ง “อนาคตของงาน” หรือ Future of Work ยังเป็นหนึ่งในเจ็ดการริเริ่มในโอกาสการเฉลิมฉลองครบรอบ 100 ปี การก่อตั้ง ILO ในปี พ.ศ. 2562 (ILO centenary initiatives) สําหรับการริเริ่มอื่น ๆ ได้แก่ ประเด็นผู้หญิงในโลกการทํางาน การพัฒนาสีเขียว การยกระดับมาตรฐานแรงงาน การขจัดความยากจน การพัฒนาความร่วมมือวิสาหกิจ และธรรมาภิบาล
พล.ต.อ.อดุลย์ฯ กล่าวต่อว่า รัฐบาลไทย โดยกระทรวงแรงงานได้ให้ความสําคัญในการพัฒนาอย่างต่อเนื่อง เช่น ความก้าวหน้าทางเทคโนโลยีและคลื่นของการปฏิวัติอุตสาหกรรมครั้งที่ 4 การพัฒนาประเทศไทยสู่ไทยแลนด์ 4.0 กับความหวังที่ประเทศไทยจะต้องก้าวพ้นจากกับดักรายได้ปานกลาง การพัฒนาเขตเศรษฐกิจพิเศษภาคตะวันออก (EEC) การเป็นสังคมผู้สูงอายุ ปัญหาผลิตภาพแรงงานไทยที่ยังต่ํา รวมทั้งความท้าทายจากภายนอกประเทศ อาทิ วาระ ๒๐๓๐ เพื่อการพัฒนาที่ยั่งยืน (SDGs) ของสหประชาชาติ (UN) ที่ประเทศสมาชิกต้องดําเนินการให้บรรลุ และการนับถอยหลังที่ประเทศไทยจะดํารงตําแหน่งประธานอาเซียนในปี 2562 เป็นต้น หัวใจสําคัญของการขับเคลื่อนประเทศ คือ ทรัพยากรมนุษย์หรือแรงงาน ที่ต้องได้รับการพัฒนาอย่างมีประสิทธิภาพ เพื่อเพิ่มขีดความสามารถในการแข่งขันของประเทศรองรับ 10 อุตสาหกรรมเป้าหมาย First S - Curve และ New S - Curve สิ่งสําคัญและจําเป็นที่สุด คือ ความร่วมมือของทุกภาคส่วนในการทํางานแบบประชารัฐ ซึ่งรัฐบาลไทยและกระทรวงแรงงานให้ความสําคัญกับเรื่องนี้มาโดยตลอดด้วยการดําเนินงานในรูปแบบไตรภาคี และเปิดโอกาสรับฟังความคิดเห็นจากภาคีเครือข่ายและผู้มีส่วนได้เสีย นําประเทศไปสู่เป้าหมาย มั่นคง มั่งคั่ง และยั่งยืน
“ประเทศไทยพร้อมสําหรับทุกความร่วมมือเชิงสร้างสรรค์ และเป็นส่วนหนึ่งในภูมิภาคเอเชียแปซิฟิก ที่จะร่วมกันพัฒนากําลังแรงงาน สู่การทํางานที่มีคุณค่า มีอนาคตของงานที่เป็นธรรมและเกิดประโยชน์แก่ทุกคนในสังคมของภูมิภาคนี้ได้อย่างครอบคลุมและเท่าเทียม โดยไม่ทิ้งใครไว้ข้างหลัง”พล.ต.อ.อดุลย์ฯ กล่าว
-------------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สมภพ ศีลบุตร - ภาพ /
19 พฤศจิกายน 2561
รัฐบาลไทย-ข่าวทำเนียบรัฐบาล-ก.แรงงาน ผนึกเครือข่ายรัฐ - เอกชน พัฒนาฝีมือคนไทย มีงานทำ  ขับเคลื่อนการพัฒนาประเทศ
วันจันทร์ที่ 13 พฤศจิกายน 2560
ก.แรงงาน ผนึกเครือข่ายรัฐ - เอกชน พัฒนาฝีมือคนไทย มีงานทํา  ขับเคลื่อนการพัฒนาประเทศ
“จรินทร์” ปลัดแรงงาน นั่งหัวโต๊ะ ผนึกกําลังเครือข่าย “ประชารัฐ”ภาครัฐ - เอกชน ถกแนวทางพัฒนาทักษะฝีมือ ให้คนไทยมีงานทําอย่างมีศักดิ์ศรี สอดคล้องความต้องการกําลังคน พร้อมให้สถาบันการศึกษาทําวิจัยฐานข้อมูลกําลังคน 6 จังหวัด ตั้งเป้า 6 เดือนเห็นผล
“จรินทร์” ปลัดแรงงาน นั่งหัวโต๊ะ ผนึกกําลังเครือข่าย “ประชารัฐ”ภาครัฐ - เอกชน ถกแนวทางพัฒนาทักษะฝีมือ ให้คนไทยมีงานทําอย่างมีศักดิ์ศรี สอดคล้องความต้องการกําลังคน พร้อมให้สถาบันการศึกษาทําวิจัยฐานข้อมูลกําลังคน 6 จังหวัด ตั้งเป้า 6 เดือนเห็นผล ป้อนคนเข้าตลาดแรงงานขับเคลื่อนยุทธศาสตร์การพัฒนาทั้งระดับจังหวัดและประเทศ
นายจรินทร์ จักกะพาก ปลัดกระทรวงแรงงาน กล่าวก่อนเป็นประธานการประชุมหารือการกําหนดอุปสงค์อุปทานด้านกําลังคนเพื่อรองรับการพัฒนาฝีมือแรงงานตามความต้องการของตลาดแรงงาน ณ ห้องประชุมปกรณ์ อังศุสิงห์ ชั้น 10 กรมพัฒนาฝีมือแรงงาน ว่า วัตถุประสงค์ของการหารือในวันนี้ ต้องการให้ทุกหน่วยงานที่มีส่วนเกี่ยวข้องในการพัฒนาทักษะฝีมือแรงงานของคนไทย ได้มีส่วนทําให้คนไทยมีงานทําอย่างมีศักดิ์ศรีและมีทักษะเพิ่มมากขึ้นเพื่อรองรับการเปลี่ยนแปลงในการพัฒนาประเทศ รวมทั้งกําหนดความต้องการแรงงาน อาทิ สํานักงานคณะกรรมการส่งเสริมการลงทุน (BOI) สภาหอการค้าแห่งประเทศไทย สภาอุตสาหกรรมแห่งประเทศไทย สมาคม สถานประกอบการในประเภทกิจการต่างๆ รวมทั้งหน่วยงานภาคราชการที่มีส่วนเกี่ยวข้อง และสถาบันการศึกษาชั้นนํา เป็นต้น ซึ่งสิ่งที่เกิดขึ้นกับสังคมไทยในขณะนี้ พบว่า คนไทยยังตกงาน เปลี่ยนงานบ่อย และบางส่วนยังไม่มีงานทําอย่างเป็นหลักแหล่ง ทําให้ต้องอาศัยความร่วมมือในการทํางานร่วมกันของหน่วยงานที่เกี่ยวข้อง โดยมีเป้าหมายอย่างเป็นรูปธรรมตามแนวทางประชารัฐ
ปลัดกระทรวงแรงงาน กล่าวต่อว่า กระทรวงแรงงานยังได้ให้สถาบันการศึกษาจัดทําวิจัยเรื่องฐานข้อมูลที่จําเป็นในการพัฒนากําลังคนให้สอดคล้องกับยุทธศาสตร์การพัฒนาจังหวัด ยุทธศาสตร์การพัฒนาชาติ และสอดคล้องกับบริบทการพัฒนาในจังหวัดนั้นๆ เพื่อสังเคราะห์ฐานข้อมูลเป็นรายจังหวัด นําร่องในแต่ละภาคละ 1 จังหวัดรวม 6 จังหวัดทั่วประเทศ โดยจะใช้เวลาศึกษาไม่เกิน 6 เดือน และนําเสนอผลการศึกษาต่อเครือข่ายการทํางานตามแนวทางประชารัฐ เพื่อเป็นประโยชน์ต่อกระบวนการผลิตกําลังคนให้สอดคล้องกับความต้องการของตลาดแรงงานและบริบทของการพัฒนาระดับจังหวัดต่อไป
-------------------------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
สมภพ ศีลบุตร – ภาพ/
13 พฤศจิกายน 2560